《次韵董声可重五》
宋代·陈著

人事俄随世事殊，尚存榴艾伴嘻吁。
怀沙到处哀新鬼，瑞市何时见醉夫。
荣赐休思当暑葛，早衰空感望秋蒲。
辟兵禁恶□儿戏，无计能逃急急符。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。